text: নোটিশ বোর্ড:-835902 | কালের কণ্ঠ | kalerkantho
  নর্থ সাউথ বিশ্ববিদ্যালয়ে গত সোমবার 'টুগেদার সার্ভ ফর হিউম্যানিটি' শীর্ষক সেমিনার অনুষ্ঠিত হয়েছে। সেমিনারের মূল উদ্দেশ্য ছিল শিক্ষার্থীদের পড়ালেখার পাশাপাশি মানবসেবা ও সমাজ সচেতনতামূলক কাজে নিয়োজিত হওয়ার আহ্বান জানানো। অনুষ্ঠানে প্রধান অতিথি ছিলেন লায়ন্স ক্লাব ইন্টারন্যাশনালের আন্তর্জাতিক পরিচালক লায়ন কাজী আকরামউদ্দিন আহমেদ। সংবাদ বিজ্ঞপ্তি।
  আমেরিকান ইন্টারন্যাশনাল ইউনিভার্সিটি বাংলাদেশ (এআইইউবি) এবং বাংলাদেশ সোসাইটি ফর হিউম্যান রিসোর্স ম্যানেজমেন্টের (বিএসএইচআরএম) মধ্যে সহযোগিতা চুক্তি সই হয়েছে। এই চুক্তির ফলে এআইইউবি ও বিএসএইচআরএম যৌথভাবে বিশ্ববিদ্যালয়ের শিক্ষার্থীদের জন্য এইচআরএমে পোস্ট-গ্র্যাজুয়েট ডিগ্রি প্রগ্রাম এবং সার্টিফিকেশন প্রগ্রাম চালু এবং বাস্তবায়ন করবে। এআইইউবির ভাইস চ্যান্সেলর ড. কারমেন জেড ল্যামাগনা এবং বিএসএইচআরএমের সহসভাপতি মাশেকুর রহমান খান নিজ নিজ প্রতিষ্ঠানের পক্ষে এই চুক্তিতে সই করেন। সংবাদ বিজ্ঞপ্তি।
  ইউনিভার্সিটি অব এশিয়া প্যাসিফিকে (ইউএপি) ১১তম জাতীয় বার্ষিক শিক্ষা কোয়ালিটি কনভেনশন অনুষ্ঠিত হয়েছে। বাংলাদেশ সোসাইটি ফর টোটাল কোয়ালিটি ম্যানেজমেন্ট (বিএসটিকিউএম) এবং ইউএপির যৌথ উদ্যোগে সম্প্রতি এ কনভেনশন অনুষ্ঠিত হয়। অনুষ্ঠানের উদ্বোধন করেন ইউএপি ট্রাস্টি বোর্ডের কোষাধ্যক্ষ কাইয়ুম রেজা চৌধুরী। সংবাদ বিজ্ঞপ্তি।
  প্রাইম ইউনিভার্সিটি 'ফল সেমিস্টার-২০১৯'-এর নবাগত ছাত্রছাত্রীদের নবীনবরণ অনুষ্ঠিত হয়েছে। বিশ্ববিদ্যালয় ক্যাম্পাসে অনুষ্ঠিত এ অনুষ্ঠানে প্রধান অতিথি ছিলেন প্রাইম ইউনিভার্সিটির বোর্ড অব ট্রাস্টিজের চেয়ারম্যান মীর শাহাবুদ্দীন। সংবাদ বিজ্ঞপ্তি।
  আশা ইউনিভার্সিটি বাংলাদেশের (আশাইউবি) পাবলিক হেলথ বিভাগে 'ফল সেমিস্টার-২০১৯'-এ ভর্তি হওয়া শিক্ষার্থীদের নবীনবরণ অনুষ্ঠিত হয়েছে। বিশ্ববিদ্যালয়ের নিজস্ব ক্যাম্পাসে অনুষ্ঠিত এ অনুষ্ঠানে প্রধান অতিথি ছিলেন আশা বিশ্ববিদ্যালয়ের ট্রেজারার শেখ মো. রজব আলী। সংবাদ বিজ্ঞপ্তি।
  সাউথইস্ট বিশ্ববিদ্যালয় (এসইইউ) কর্তৃক আয়োজিত 'আইসিপিসি (ইন্টারন্যাশনাল কলেজিয়েট প্রগ্রামিং কনটেস্ট) এশিয়া রিজিওনাল ২০১৯' ঢাকা সাইটের নির্বাহী কমিটির একটি সভা সম্প্রতি অনুষ্ঠিত হয়েছে। বিশ্ববিদ্যালয়ের সেমিনার হলে অনুষ্ঠিত এ সভায় সভাপতিত্ব করেন উপাচার্য অধ্যাপক ড. এ এন এম মেশকাত উদ্দীন। আইসিপিসি প্রতিযোগিতাটি ১৫-১৬ নভেম্বর সাউথইস্ট বিশ্ববিদ্যালয়ের বনানী ক্যাম্পাসে অনুষ্ঠিত হবে। এতে প্রধান অতিথি হিসেবে উপস্থিত থাকবেন তথ্য ও যোগাযোগ প্রযুক্তি প্রতিমন্ত্রী জুনাইদ আহেমদ পলক। সংবাদ বিজ্ঞপ্তি।